google/wiki40b huggingface dataset:
Štátna banka československá

História banky

Zmena bankového systému bola nevyhnutným predpokladom prechodu k socialistickému modelu riadenej ekonomiky a preto bola novela bankového systému v ČSR očakávaná už v blízkej dobe po prevrate a preto režim tento problém riešil už v priebehu rokov 1949 a 1950. 
Predchodcom banky bola Národná banka Československá, ktorá zanikla spolu s prijatím nového zákona. Banka takisto prevzala všetky práva a záväzky Živnostenskej banky, Slovenskej Tatra banky a Poštovej sporiteľne. Vznikom štátnej banky prakticky zanikli obchodné banky ako samostatne podnikajúce subjekty. Okrem ŠBČS ešte na území  Československa existovali niektoré špecializované peňažné ústavy, prísne však podliehali štátnemu režimu.
Význam bankovej reformy sa ukázal už čoskoro po prijatí menovej reformy v roku 1953, keď štát potreboval uskutočniť hromadnú (a ľudmi nečakanú emisiu obrovského množstva obeživa. V nasledujúcom období plánovaná centralizácia doznievala a financovanie a úvery investičnej výstavby banka plne prevzala v roku 1958. Samotný zákon bol viackrát novelizovaný (84/1952 Zb., 93/1964 Zb.) až bol v roku 1965 nakoniec zákonom 117/1965 Zb. o Štátnej banke československej nahradený.
Od roku 1970 bola banke zverená aj kontrola nad devízovou politikou (144/1970 Z. z.). Zmeny v usporiadaní banky za udiali v atmosfére očakávaného pádu komunizmu v rokoch 1988 a 1989 (130/1989 Z. z.). 1. januára 1990 sa z banky vyčlenili obchodné banky - Komerční banka Praha a Všeobecná úverová banka Bratislava. Následne so zánikom Česko-Slovenska zanikla aj Štátna banka Československá a jej úlohu zabrali národné banky Národná banka Slovenska na Slovensku a Česká národní banka v Česku.
Netopier brvitý

Rozšírenie a početnosť

Netopier brvitý žije v Palearktíde i v severnej Afrike. Od západnej Európy až po Tadžikistan, na severe približne po 52. rovnobežku.
Fat Wreck Chords

Fat Wreck Chords je Kalifornské nezávislé vydavateľstvo, zameriavajúce sa na punk rock. Jeho zakladateľom sú Fat Mike (hlavný spevák punk rockovej skupiny NOFX) a jeho manželka Ervin. Bolo založené v roku 1990.
Vydavateľstvo vydalo materiály pre skupiny ako NOFX, Good Riddance, Descendents, Me First and the Gimme Gimmes, The Loved Ones, Propagandhi, Rise Against, Lagwagon, Strung Out, No Use for a Name, Less Than Jake, Against Me!, Anti-Flag a mnoho ďalších.
Kostol svätého Benedikta (Praha)

Kostol svätého Benedikta je kostol na pražských Hradčanoch (na južnej strane Hradčanského námestia).
Pôvodne farský kostol Hradčan bol prvý raz zmienený v roku 1353. Neskôr bol niekoľkokrát prestavaný, v roku 1626 bol pri ňom vybudovaný kláštor karmelitánok. Spoločne s ním je chránený ako kultúrna pamiatka Českej republiky.
V kostole je uchovávané neporušené telo (prirodzená múmia) ctihodnej. Márie Elekty od Ježiša, prvej prevorky pražských bosých karmelitánok.
Claudon

Poloha

Obec má rozlohu 21,72 km². Najvyšší bod je položený 404 m n. m. a najnižší bod 248 m n. m.

Obyvateľstvo

Počet obyvateľov obce je 205 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mojš

Poloha

Obec sa nachádza vo východnej, rovinatej časti Žilinskej kotliny, asi 6 km východne od centra Žiliny. V tesnej blízkosti na juh sa nachádza Vodné dielo Žilina, ktoré je premostené lávkou pre chodcov a cyklistov s mestskou časťou Mojšova Lúčka. Severne od intravilánu prechádza železničná trať Žilina – Košice, za ktorou je výrobný závod Kia Motors Slovakia. Prístup do obce vedie z cesty II/583 (Žilina - Terchová).

Dejiny

Spomína sa v roku 1419 ako Vasarfalva, v roku 1438 už ako Majosfalva. Obec patrila zemianskym rodinám Mojšovskovcov a Záborskovcov. Istý čas patrila hradnému panstvu Strečno. V roku 1598 mala obec 8 domov, v roku 1720 9 daňovníkov, v roku 1787 pri prvom sčítaní ľudu 26 domov, 33 rodín a 189 obyvateľov. Zaoberali sa poľnohospodárstvom, chovom dobytka, chodili na sezónne práce a pltníčili. V obci je klasicistická kúria zo začiatku 19. storočia, vybudovaná na staršom základe a gotická kaplnka sv. Anny z roku 1923. V roku 1925 bola v Mojši založená obecná knižnica.
Ludres

Poloha

Obec má rozlohu 8,18 km². Najvyšší bod je položený 420 m n. m. a najnižší bod 237 m n. m.

Obyvateľstvo

Počet obyvateľov obce je 6 546 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Karol Mitrík

Komunálna politika

V období rokov 1990 - 1994 pôsobil ako prednosta mestského úradu a zástupca primátora mesta Spišská Nová Ves. V rokoch 1994 až 2002 bol v tomto meste primátorom za KDH. Karol Mitrík bol poslancom zastupiteľstva Košického samosprávneho kraja vo volebnom období 2001 - 2005. Bol zvolený vo voľbách v roku 2001 ako člen Slovenskej demokratickej a kresťanskej únie za koalíciu SDKÚ, SMER, SMK v okrese Spišská Nová Ves. Vo voľbách do krajského zastupiteľstva v roku 2005 kandidoval za koalíciu SDKÚ, DS, SZS. Získal 1 751 hlasov a skončil na druhom mieste medzi nezvolenými kandidátmi.

Národná rada

Karol Mitrík patrí medzi zakladajúcich členov SDKÚ a do roku 2006 bol predsedom jej regionálneho zväzu v Košiciach. Vo volebnom období 2002 - 2006 bol za túto stranu zvolený za poslanca NR SR. Bol členom Výboru NR SR pre verejnú správu, Osobitného kontrolného výboru NR SR na kontrolu činnosti SIS a Výboru NR SR na kontrolu použitia informačno-technických prostriedkov. V Bratislave, 24. augusta 2010 bol Mitrík vymenovaný prezidentom Ivanom Gašparovičom do funkcie nového riaditeľa Slovenskej informačnej služby (SIS). Mitrík vo funkcii nahradil Jozefa Magalu (SMER), ktorého Gašparovič vymenoval 27. júla 2006. Z tejto fukncie bol odvolaný 3. mája 2012.

Najvyšší kontrolný úrad

20. mája 2015 bol Karol Mitrík zvolený za predsedu Najvyššieho kontrolného úradu SR. Návrh podal predseda SDKÚ-DS, Pavol Frešo. Mitrík dostal v tajnej voľbe 82 hlasov. Jeho protikandidátmi boli Henrieta Crkošová a Maroš Žilinka. Mitrík nahradil v úrade nominanta HZDS, Jána Jasovského, ktorému uplynulo funkčné obdobie v roku 2012, avšak kandidáti v štyroch voľbách nedostali dostatočný počet hlasov.
Pogradec (mesto)

Charakter mesta

Je okresným mestom okresu Pogradec, v kraji Korçë žije v ňom 30 000 ľudí (odhad 2005). Mesto sa rozkladá na ploche 15 km² Zo západu a z juhu ho obklopujú hory, vedie cez neho dôležitá cesta z gréckej Ioanniny do Elbasanu. Pogradec je centrom potravinárskeho priemyslu; v miestnych závodoch sa spracováva mäso a mlieko, v malom množstve sa vyrába aj víno. V súčasnosti sem jazdia miestni obyvatelia na dovolenku. Poslednou dobou sa tu stavajú nové hotely.
V Podgradeci je futbalové klub KS Pogradeci.
Alena Kánová

Reprezentácia

V stolnom tenise účinkuje v športovom klube ŠK TPŠ Ružomberok a trénuje ju Roman Cibulka: Hrá pravou rukou v skupine TT3.
Jej paralympijskú medailovú kolekciu tvorí zlato zo Sydney, striebro z Pekingu a bronz z Atén a Londýna.
Since You Been Gone

Coververzia Rainbow

Coververzia anglickej skupiny Rainbow s vokálmi Grahama Bonneta sa dostala do prvej desiatky v Spojenom kráľovstve a stanicou VH1 bola uvenená na 82. miesto v zozname najlepších hard rockových skladieb.

Ďalšie coververzie

V roku 1993 zahral naživo Brian May zo skupiny Queen počas turné k albumu Back to the Light. Táto coververzia sa nachádza tiež na jeho koncertnom albume Live at Brixton Academy.
HC Košice v sezóne 2007/2008

Štatistiky hráčov

Zdroj: eurohockey.com, Slovenský zväz ľadového hokeja
Karol Ľudovít Doležal

Karol Ľudovít Doležal alebo Carl Ludwig Doleschall (* 15. júl 1827, Nové Mesto nad Váhom, Slovensko – † 1859, ostrov Amboin, východná India - Indonézia) bol slovenský lekár, cestovateľ a entomológ - hlavne dipterológ, lepidopterológ a arachnológ.

Životopis

Karol Ľudovít Doležal sa narodil v rodine evanjelického kňaza. Otec Michal Dionýz Doležal, matka zemianskeho pôvodu Jana, rodená Lačná (Lacsny de Folkusfalva). Po skončení základnej školy v rodisku pokračoval v ďalšom štúdiu na gymnáziach v Modre a v Bratislave. V rokoch 1845 - 1851 pokračoval v štúdiu medicíny na univerzite v Bratislave a potom vo Viedni. Vysokú školu ukončil v roku 1851 s titulom doktora medicíny. Ihneď po svojej promócii zostal spočiatku vo Viedni, kde pracoval ako vychovávateľ u mešťanostu Feldera. V roku 1853 odcestoval do holandského Utrechtu, kde sa prihlásil za vojenského lekára do služieb holandskej armády. V tom istom roku bol nalodený na vojenskú plachetnicu, ktorou sa plavil takmer tri mesiace okolo Afriky - do Indonézie na ostrov Jávu. Popri práci lekára sa zaoberal i výskumom ľudového liečiteľstva, o čom napísal i niekoľko prác. V roku 1857 bol preložený na malý ostrov Amboin v Bandskom mori. Karol Ľudovít Doležal sa už do svojej vlasti nevrátil, lebo zomrel ešte veľmi mladý na ostrove Amboin na následky tropickej choroby, vo veku 31 rokov.

Entomologické aktivity

Entomológii, najmä štúdiu motýľov, sa začal venovať už počas gymnaziálnych rokov v Modre, hlavne pod vplyvom svojho spolužiaka Dionýza Štúra. Ešte počas svojich vysokoškolských štúdií sa vo Viedni zoznámil so správcom Prírodovedného múzea a významným entomológom Ludwikom Redtenbacherom. Počas plavby v prístavoch Afriky a na Madagaskare robil zoologické výskumy, o čom písal v svojich listoch Dionýzovi Štúrovi. Pri pobyte v Indonézii sa popri lekárskych povinnostiach venoval štúdiu dvojkrídlovcov, motýľov a pavúkov. V roku 1852 vydal svoju prácu: Systematisches Verzeichniß der im Kaiserthum Österreich vorkommenden Spinnen. V ďalších rokoch napísal viacero entomologických a arachnologických prác, ktoré sú uvedené v priloženej bibliografii. Po svojom preložení na ostrov Amboin robil i tu entomologické výskumy.
Jeho zbierka hmyzu sa nachádza v Maďarskom národnom múzeu v Budapešti.
Montfermier

Poloha

Obec má rozlohu 6,55 km². Najvyšší bod je položený 229 m n. m. a najnižší bod 125 m n. m.

Obyvateľstvo

Počet obyvateľov obce je 106 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Doudeauville (Seine-Maritime)

Poloha

Obec má rozlohu 3,94 km². Najvyšší bod je položený 206 m n. m. a najnižší bod 108 m n. m.

Obyvateľstvo

Počet obyvateľov obce je 91 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
HC VSŽ Košice v sezóne 1998/1999

Herný systém

Turnaj hralo 6 mužstiev rozdelených do dvoch skupín (A, B) po tri tímy. Víťazi skupín sa stretli vo finále turnaja, kluby na druhom mieste hrali zápas o 3. miesto a tímy umiestnené na posledných tretích miestach skupín hrali zápas o 5. miesto.

Herný systém

Finále IIHF Super Pohára 1998 hral víťaz Európskej hokejovej ligy 1997/1998 a víťaz Kontinentálny pohár v ľadovom hokeji 1997/1998.

Herný systém

Kontinentálny pohár v ľadovom hokeji 1998/99 hralo  48 tímov z 27 krajín. Pohár trval od 18. septembra do 29. decembra 1998. Turnaj organizovala medzinárodná hokejová federácia. Turnaj bol vytvorený spoolu s Európskou hokejovou ligou(EHL) ako náhrada za zaniknutý turnaj o Pohár európskych majstrov. Turnaj slúžil ako náhrada pre krajiny, ktoré nehrali EHL, tímy boli volené krajinami respektíve hokejovými asociácami.
Turnaj sa hralo trojkolovo s finálnym turnajom v skupinách. 1.kolo (A, B, C, D, E, F), 2.kolo (G, J, K, L, M), 3.kolo (N, O, P). Tímy v kolách boli nasadené podľa kvality. Do finále postupovali víťazi skupín 3.kola a organizátor finále.

Individuálne ocenenia na turnaji

Najlepší brankár: Miroslav Šimonovič (VSŽ Košice)
Najlepší obranca: Dmitrij Rjabykin (Avangard Omsk)
Najlepší útočník: Oleg Petrov (HC Ambri-Piotta)

Herný systém

Základná časť sa hrala na 22 zápasov, čiže  každý s každým odhral 1 zápas vonku a 1 zápas doma. Po ktorých sa Extraliga rozdelila na skupinu A a B, kde každý s každým odhral 2 zápasy vonku a 2 zápasy doma. Prvých 8 tímov postupovalo do play-off

Štatistiky hráčov

Zdroj: eurohockey.com
Ronchin

Poloha

Obec má rozlohu 5,42 km². Najvyšší bod je položený 57 m n. m. a najnižší bod 28 m n. m.

Obyvateľstvo

Počet obyvateľov obce je 18 256 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Citey

Poloha

Obec má rozlohu 5,76 km². Najvyšší bod je položený 257 m n. m. a najnižší bod 198 m n. m.

Obyvateľstvo

Počet obyvateľov obce je 95 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mönchengladbach

Dejiny

Mesto bolo pôvodne opátstvo založené v roku 974. Bolo pomenované podľa úzkeho potoka, ktorý dnes tečie pod zemou. V 14. storočí sa opátstvo a jemu blízke dediny stali mestom. Neskôr sa k mestu pripojilo aj mesto Rheydt. Pôvodne malo mesto názov Gladbach, ktorý sa často používa aj v súčasnosti. Aby sa rozlíšilo od mesta s rovnakým názvom (dnešný Bergisch Gladbach) bolo v roku 1888 premenované na München-Gladbach. Takto označené mesto zavádzalo ľudí k myšlienke, že mesto je iba časť Mníchova (München). Názov bol preto v roku 1950 zmenený na Mönchen Gladbach a v 1960 na Mönchengladbach.
Darreh-je Bámján

Svetové dedičstvo

Pre svoju mimoriadnu hodnotu boli starobylé pamiatky v Darreh-je Bámjáne v roku 2003 zaradené na Zoznam svetového dedičstva UNESCO pod názvom Cultural Landscape and Archaeological Remains of the Bamiyan Valley, čo by sa dalo preložiť ako „Kultúrna krajina a archeologické pozostatky v Bámjánskom údolí“. Celkovo ide o osem konkrétnych pamiatok. Celková plocha ochranného pásma, ktoré spadá pod ochranu svetového dedičstva, je 341,95 hektárov, pri čom pásmu dominuje okolie bámjánskych Budhov, ktoré zaberá jeho väčšiu časť. Do svetového dedičstva bol Darreh-je Bámján zaradený, pretože spĺňa hneď päť kritérií, a to i, ii, iii, iv, vi.
Rezonville

Poloha

Obec má rozlohu 13,45 km². Najvyšší bod je položený 321 m n. m. a najnižší bod 230 m n. m.

Obyvateľstvo

Počet obyvateľov obce je 328 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Belina (obec)

Polohopis

Obec leží v severozápadnej časti Cerovej vrchoviny na nive a terase potoka Belina.

Dejiny

Obec vznikla v 13. storočí a patrila rodine Ratoldovcov, koncom 16. storočia Lórantfyovcom. Obyvateľstvo sa zaoberalo poľnohospodárstvom, v 19. storočí pracovali v čadičových lomoch.
Hohatzenheim

Poloha

Obec má rozlohu 2 km². Najvyšší bod je položený 268 m n. m. a najnižší bod 195 m n. m.

Obyvateľstvo

Počet obyvateľov obce je 204 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veyreau

Poloha

Obec má rozlohu 41,09 km². Najvyšší bod je položený 1 011 m n. m. a najnižší bod 428 m n. m.

Obyvateľstvo

Počet obyvateľov obce je 125 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alexej Petrovič Jermolov

Základné údaje

Pochádzal zo šľachtickej rodiny a študoval na univerzite v Moskve. Po štúdiách narukoval do armády a postupoval vo vojenských funkciách. Bol vynikajúcim vojenským vojvodcom a stratégom. Vedel sa veľmi obratne pohybovať aj vo vysokej politike. V roku 1799 bol zatknutý pre účasť na sprisahaní proti imperátorovi a poslaný na dva roky do vyhnanstva v meste Kostroma. Nový cár Alexander I. ho omilostil a Jermolov začal opäť kariéru v ruskej armáde.

Vojenská kariéra

Už v roku 1794 sa zúčastnil ťaženia proti poľským povstalcom. V bojoch sa vyznamenal a získal Rad svätého Georgija.
Rok 1795 priniesol ťaženie proti Perzii. Perzská ríša bola tradičným rivalom Ruského impéria na Kaukaze. Peržania utláčali mnohé kresťanské národy na Kaukaze (východné Gruzínsko a Arménsko). Jermolov sa v ťažení popri Kaspickom mori opäť vyznamenal.
Významne sa presadil v bojoch proti napoleonským vojskám na území Pruska a Rakúska, ale najmä počas Napoleonovho ťaženia v roku 1812 do Ruska (bitke pri Borodine a Berezine). V decembri 1812 sa stal náčelníkom generálneho štábu ruskej armády. Za boje proti napoleonským vojskám na území Pruska získal aj pruský Železný kríž.

Vojny na Kaukaze

Asi najväčšiu slávu získal počas vojen na Kaukaze. Od roku 1774 (po porážke Turecka v rusko-tureckej vojne a anexii Krymského chanátu Ruskom) Rusi postupovali na Kaukaze pozdĺž Čierneho a Kaspického mora. Postupne však začali prenikať na územie Gruzínska a Azerbajdžanu aj cez vysoké hory Kaukazu, kde si vybudovali vojenskú cestu a sieť pevností. V postupe stáli Rusom nepokojné severokaukazské kmene (Čečeni, Dagestanci, Čerkesi,...). Tieto kmene prijali v predchádzajúcich storočiach počas osmanskej a perzskej nadvlády islam a stali sa jeho fanatickými prívržencami.
V roku 1816 bol generál Jermolov vymenovaný za hlavného veliteľa a miestodržiteľa Kaukazu. Sídlil v gruzínskom meste Tbilisi. Jermolov bol prívržencom ruskej kolonizácie Kaukazu a patril k neúprosným nepriateľom Čečenov a iných moslimov na Kaukaze. Podarilo sa mu územie severného Kaukazu spacifikovať a upevniť moc Ruského impéria.
Rádioekológia

Rádioekológia je vedný odbor, ktorý pokrýva dva základné oblasti: a) správanie sa rádioaktívnych látok v životnom prostredí, b) účinky žiarenia na zložky životného prostredia (spravidla účinky na biocenózu).

História

Tento termín a jeho definíciu zaviedol ako prvý Eugene Odum v roku 1956. Prvé výskumy však začali omnoho skôr a sú späté s ťažbou uránu v Čechách, kedy boli o.i. sledované účinky ionizujúceho žiarenia na rastlinný ekosystém. História rádioekológie je spracovaná napr. v Alexakhin (2006).

Náplň rádioekológie

Vo výskume používa nástroje základných vedných odborov ako je rádiochémia, rádiobiológia, znalosti ekológie a environmentálnej chémie, numerické modelovanie, a pod. Dôležitým aspektom je tiež poznanie činností v jadrovom priemysle od ťažby uránovej rudy cez jej spracovanie, využitie v jadrových elektrárňach až po uloženie rádioaktívneho odpadu. Záujem rádioekológie sa však nezužuje iba na uránový priemysel.
Vznikla ako odpoveď na narastajúcu koncentráciu rádionuklidov v životnom prostredí po testoch jadrových zbraní a veľkých jadrových haváriách. Kým v prvom kroku sa riešili primárne účinky radiácie na človeka (radiačná ochrana a rádiobiológia), v nasledujúcom období vznikol priestor aj na popis a výskum správania rádionuklidov vo vzťahu k životnému prostrediu.
Dnes sa rádioekológia venuje základným otázkam: migrácia rádionuklidov v jednotlivých zložkách životného prostredia (v pôde, vode,...) ako aj ich transféru v rámci ekosystému (napr. príjem do rastlín, vstup do potravinového reťazca), a taktiež sa venuje osudu rádionuklidov v rámci malých a veľkých geochemických cyklov (transport rádionuklidov v stratosfére po testoch jadrových zbraní, po haváriách v jadrový elektrárňach, pri zvetrávaní hald po ťažbe uránu).
Pokiaľ ide o účinky žiarenia na biocenózu je stredobodom záujmu chronický účinok nízkych dávok, následky ktorých sa prejavia na úrovní populácii.

Aplikácia

Získané poznatky sú využívané pri riešenie dopadov jadrových havárii na životné prostredie. Špecifikom tohoto prístupu je, že sa venuje rozsiahlejším oblastiam kontaminovaných rádioaktívnym spadom napr. remediácii pôdy na veľkom území, spracovanie veľkého množstva kontaminovanej biomasy, posudzovanie v rámci EIA (Environmental Impact Assesment) pri zavádzaní nových zariadení do prevádzky a pod.
Magyar Hiszekegy

Magyar Hiszekegy (dosl. Maďarské vyznanie viery) je medzivojnová maďarská „národná modlitba“, ktorá parafrázuje kresťanské vyznanie viery (Credo). Spôsobom charakteristickým pre dobové Maďarsko v sebe spája náboženské a iredentistické prvky. Konkurz na zloženie „národnej modlitby“ vypísala v júni 1920 maďarská iredentistická organizácia Zväz obranných líg (Védő Ligák Szövetsége). Autorkou textu je Papp-Váry Elemérné. Na základe nariadenia maďarského ministra školstva a náboženstva z 27. októbra 1920 sa musela povinne odriekať pred a po vyučovaní na všetkých základných a stredných školách v jeho správe. „Vyznanie“ bolo niekoľkokrát zhudobnené a bolo súčasťou rôznych osláv a spomienkových slávností.
Regnauville

Poloha

Obec má rozlohu 4,17 km². Najvyšší bod je položený 125 m n. m. a najnižší bod 32 m n. m.

Obyvateľstvo

Počet obyvateľov obce je 222 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bitka na Rudom poli

Bitka na Rudom poli bola bitka, ktorá sa odohrala 9. novembra 1431 deň pred svätým Martinom na Rudom poli medzi Ilavou a Košecou . Bitka sa odohrala medzi husitmi a Uhrami, v ktorej proti sebe stálo 10 až 15-tisíc mužov. V rokoch 1428 – 1433 sa uskutočnilo niekoľko vpádov husitských vojsk na územie Uhorska. Pri prvých vpádoch uhorské vojsko nedokázalo výraznejšie čeliť husitským vojskám.
V septembri 1431 sa konala štvrtá husitská výprava. Husiti vpadli na Slovensko v dvoch prúdoch - cez stredné Považie pod vedením Petra Holého a zo Sliezska cez Jablunkovský priesmyk. Husiti sa na strednom Považí vracali zo svojej výpravy a chceli prejsť trenčianskym mostom na druhú stranu rieky Váh, aby sa vrátili na Moravu. Most bol však strhnutý a preto pokračovali proti prúdu rieky. Uhorské vojsko im pripravilo pri Ilave pascu. Bitka sa odohrala na poli medzi Košecou a Ilavou. Počas bitky utrpeli husiti citeľné straty. Zvyšky vojsk sa potom stiahli Púchovskou dolinou naspäť na Moravu.
Husiti boli dlho neporaziteľní, na Slovensku prehrali v dvoch veľkých bitkách a to pri Trnave a na Rudom poli pri Ilave. Môžu za to podľa všetkého nezhody vnútri husitských vojsk. Táboriti sa vrátili domov skôr. Sirotkovia ešte chceli svoju vojnovú korisť obohatiť, tak sa rozdelili. Keď sa chceli vrátiť na Moravu, mosty našli spálené a v pätách im bolo uhorské vojsko. Jediná úniková cesta viedla najbližším brodom pri Ilave a Košeci.

Následky

Bitka mala pre mesto Ilava, ďalekosiahle dôsledky. Keď Ilavu ovládli husiti, občania Ilavy im v ich boji a pôsobení na Považí pomáhali. Keď Žigmund Luxemburský pri Ilave porazil husitov a vyhnal ich z mesta, potrestal Ilavanov tak, že dal mesto zrovnať so zemou . Občanov mesta vyhnal a zakázal im mesto postaviť znova. Preživší Ilavania sa stiahli do hôr a založili dedinu Iliavka (malá Ilava). Keď hnev Žigmunda Luxemburského opadol, povolil opätovné vystavanie mesta a návrat jeho obyvateľov. Väčšina obyvateľov sa do Ilavy vrátila, avšak niektorí ostali bývať i naďalej v horách, v dedinke Iliavka.
Mesto sa postavilo opäť a vrátili sa mu pôvodné mestské výsady, dokonca od Žigmunda dostalo aj ďalšie významné výsady. Podstatou zrovnania mesta, bola predovšetkým jeho modernizácia a rozšírenie na lepšom mieste s vybudovaním šíjových priekop poskytujúcich mestu lepšiu ochranu ako mestské hradby.
Chaumuzy

Poloha

Obec má rozlohu 19,94 km². Najvyšší bod je položený 264 m n. m. a najnižší bod 111 m n. m.

Obyvateľstvo

Počet obyvateľov obce je 375 (2011).
Nasledujúci graf zobrazuje vývoj počtu obyvateľov v obci.
Zdroje: INSEE